คามอฟ Ka-27

คามอฟ Ka-27 (องค์การเนโตกำหนดสัญลักษณ์ 'เฮลิกซ์' (Helix)) เป็นเฮลิคอปเตอร์ทางการทหารที่พัฒนาขึ้นสำหรับกองทัพเรือโซเวียต และปัจจุบันอยู่ในการให้บริการในประเทศต่าง ๆ รวมถึงรัสเซีย, ยูเครน, เวียดนาม, จีน, เกาหลีใต้ และอินเดีย ทั้งนี้ มีรุ่นต่าง ๆ ได้แก่ เฮลิคอปเตอร์ลำเลียงจู่โจม Ka-29, รุ่นส่งออก Ka-28 ที่ลดระดับ และ Ka-32 สำหรับการใช้พลเรือน
การออกแบบและพัฒนา.
เฮลิคอปเตอร์ได้รับการพัฒนาสำหรับการส่งข้ามฟากและการสงครามปราบเรือดำน้ำ งานออกแบบได้เริ่มขึ้นใน ค.ศ. 1969 และต้นแบบลำแรกเริ่มบินใน ค.ศ. 1973 โดยมีจุดประสงค์เพื่อแทนที่คามอฟ Ka-25 ที่มีอายุหลายสิบปี และมีลักษณะคล้ายกับรุ่นก่อนเนื่องจากข้อกำหนดของการติดตั้งในพื้นที่โรงเก็บเครื่องบินเดียวกัน เช่นเดียวกับเฮลิคอปเตอร์คามอฟทางการทหารอื่น ๆ มันมีใบพัดคู่แกนร่วม ทำให้ไม่จำเป็นต้องใช้ใบพัดหาง ส่วนรุ่น Ka-32 เช่น Ka-32A11BC ที่ขับเคลื่อนโดยคลีมอฟ ได้รับการรับรองสำหรับการใช้งานเชิงพาณิชย์ทั่วโลก โดยเฉพาะในประเทศแคนาดาและทวีปยุโรป
ประวัติปฏิบัติการ.
เฮลิคอปเตอร์ Ka-27 ของกองทัพเรือรัสเซีย จากเรือพิฆาตชั้น"อูดาลอย"ของรัสเซีย ซึ่ง"เซเวอโรมอสก์"ได้ดำเนินการฝึกการลงจอดบนดาดฟ้าเพื่อการทำงานร่วมกันบนเรือบัญชาการสหรัฐ ยูเอสเอส "เมานต์วิตนีย์" เมื่อวันที่ 22 กรกฎาคม ค.ศ. 2010
เฮลิคอปเตอร์อเนกประสงค์ Ka-32A11BC ประสบความสำเร็จในการใช้งานที่ประเทศโปรตุเกสมานานกว่าห้าปี ใน ค.ศ. 2006 บริษัทรวมทุนคามอฟได้ชนะการประกวดราคาจัดหาเฮลิคอปเตอร์ดับเพลิง Ka-32A11BC เพื่อทดแทนอาเอร็อสปาซียาล SA 330 พูมา ซึ่งมีค่าใช้จ่ายในการดำเนินงานสูงมาก
Ka-32 มากกว่า 240 ลำได้รับการสร้างขึ้นใน ค.ศ. 2019 และส่งออกไปกว่า 30 ประเทศ โดยประเทศเกาหลีใต้มี Ka-32 ปฏิบัติการประมาณ 60 ลำ ซึ่งในช่วงกลางคริสต์ทศวรรษ 1990 ประเทศรัสเซียได้ชดเชยหนี้ให้แก่ประเทศเกาหลีใต้ผ่านการจัดหาอาวุธ
Ka-32A11BC มีอัตราส่วนกำลังต่อน้ำหนักสูงและง่ายต่อการจัดการ เนื่องจากมีการออกแบบใบพัดคู่แกนร่วม เส้นผ่านศูนย์กลางของใบพัดเฮลิคอปเตอร์ไม่ได้ถูกจำกัดโดยการมีใบพัดที่หาง รวมถึงส่วนที่เป็นเครื่องค้ำส่วนหางของเฮลิคอปเตอร์ที่เกี่ยวข้อง สิ่งนี้อำนวยความสะดวกในการหลบหลีกใกล้กับสิ่งกีดขวาง และช่วยให้มั่นใจถึงความแม่นยำที่ยอดเยี่ยมเมื่อโฉบในสภาพที่มีควันและฝุ่นหนาแน่น ทั้งนี้ Ka-32A11BC อาจติดตั้งระบบดับเพลิงแบบแขวนถังน้ำแบบพับได้ชนิดแบมบีที่มีความจุสูงสุดห้าตัน และขยายอายุการใช้งานได้ถึง 32,000 ชั่วโมงบิน
ตั้งแต่คริสต์ทศวรรษ 1990 เป็นต้นมา จีนได้ซื้อรุ่นส่งออกอย่าง Ka-28 และรุ่นการเตือนเรดาร์อย่าง Ka-31 สำหรับกองเรือของกองทัพเรือกองทัพปลดปล่อยประชาชน ซึ่งการจัดซื้อ Ka-31 ถูกเปิดเผยครั้งแรกใน ค.ศ. 2010 โดยเป็นที่เชื่อกันว่า Ka-28 ของจีนได้รับการติดตั้งระบบอิเล็กทรอนิกส์ที่ดีกว่าเมื่อเทียบกับ Ka-28 ที่ส่งออกไปยังประเทศอื่น
ใน ค.ศ. 2013 ประเทศรัสเซียได้ทดสอบคามอฟ Ka-27M ใหม่ด้วยเรดาร์แอกทีฟอิเล็กทรอนิคอลลีสแกนด์อาเรย์ พื้นฐานของการปรับปรุง Ka-27M ได้รับการติดตั้งบนเรดาร์ส่งทางอากาศของเฮลิคอปเตอร์พร้อมเสาอากาศแบบเรียงเฟสชนิดแอกทีฟ FH-A ซึ่งเรดาร์นี้เป็นส่วนหนึ่งของระบบเรดาร์สั่งการและยุทธวิธีที่รวมระบบอื่น ๆ ไว้ด้วยกัน ได้แก่ อะคูสติก, แมกนีโตเมทริก, ข่าวกรองทางสัญญาณ และเรดาร์ โดยข้อมูลทั้งหมดได้แสดงอยู่บนเครื่องมือแสดงผล
Ka-32 ใช้สำหรับการก่อสร้างเสาส่งไฟฟ้าแรงสูงสำหรับระบบจ่ายกําลังไฟฟ้าเหนือหัวเนื่องจากมีความสามารถในการยกสูงกว่าเวอร์ทอล 107 เล็กน้อย ส่วนในประเทศแคนาดา Ka-32 ใช้สำหรับการตัดไม้โดยการคัดเลือก เนื่องจากสามารถยกสายพันธุ์ที่เลือกในแนวตั้งได้
ในเดือนสิงหาคม ค.ศ. 2013 คามอฟ Ka-32, C-GKHL ที่ประจำการในเบลลาคูลา รัฐบริติชโคลัมเบีย ประเทศแคนาดา ได้ประสบกับความล้มเหลวของหนึ่งในเครื่องยนต์คลิมอฟ TV3-117BMA (ผลิตโดยมอเตอร์ซิชในประเทศยูเครน) การตรวจสอบทางเทคนิคในเวลาต่อมาระบุว่ามีการควบคุมคุณภาพที่ไม่ดีในการประกอบกังหันคอมเพรสเซอร์ ซึ่งนำไปสู่ความล้มเหลวของหน่วยทั้งหมดหลังจากแยกใบพัดคอมเพรสเซอร์หลายใบ
นอกจากนี้ Ka-27 ใช้โดยกองทัพเรือซีเรียระหว่างสงครามกลางเมืองซีเรียที่กำลังดำเนินอยู่
 ต้นแบบแรก
 ต้นแบบการสงครามปราบเรือดำน้ำ
(เฮลิกซ์-A) เฮลิคอปเตอร์การสงครามปราบเรือดำน้ำ
(เฮลิกซ์-D) เฮลิคอปเตอร์ค้นหาและกู้ภัย, ถอดอุปกรณ์การสงครามปราบเรือดำน้ำ และติดตั้งกว้าน
รุ่นติดอาวุธของ Ka-27PS
เป็นการดัดแปลงล่าสุดของเฮลิคอปเตอร์ที่ติดตั้งเรดาร์และระบบสั่งการทางยุทธวิธีที่รวมระบบต่อไปนี้: เซ็นเซอร์เสียง, เซ็นเซอร์แม่เหล็ก, ข่าวกรองทางสัญญาณ และเรดาร์เอฟเอช-เอ พร้อมสายอากาศแถวลำดับเชิงเฟสแบบแอกทีฟ ซึ่งเรดาร์ติดตั้งอยู่ใต้ลำตัวเครื่องและให้การมองเห็นรอบด้านในการค้นหาและตรวจจับเป้าหมายพื้นผิว, อากาศ และภาคพื้นดิน การอัปเกรด Ka-27M แบบต่อเนื่องสู่ระดับเฮลิคอปเตอร์รบมีกำหนดจะเริ่มใน ค.ศ. 2014 ครั้นภายในสิ้น ค.ศ. 2016 Ka-27PL จำนวน 46 ลำได้รับมอบหมายให้ปรับปรุงให้ทันสมัย โดยได้รับมอบหมายจากกองทัพเรือรัสเซีย ซึ่ง Ka-27M แปดลำแรกได้รับการโอนในเดือนธันวาคม ค.ศ. 2016 การผลิตจำนวนมากได้รับการอนุมัติในเดือนมิถุนายน ค.ศ. 2017 และเริ่มในต้น ค.ศ. 2018 มีการเฮลิคอปเตอร์ใหม่ 5 ลำ ในเดือนตุลาคม ค.ศ. 2018 ครึ่งหนึ่งของกองเรือได้รับการปรับปรุงให้ทันสมัย ณ เดือนธันวาคม ค.ศ. 2018
ดูเพิ่ม.
อากาศยานที่มีบทบาท, การกำหนดค่า และยุคที่เทียบเคียงกัน